2017 నాటికి 100 గ్రామాల డిజిటలీకరణ
-పల్లెల అభివృద్ధిలోనే నిజమైన వృద్ధి
-సీఎస్‌ఆర్‌ కేటాయింపులు 2 శాతానికి పెంచుతాం : ఎస్‌బీఐ అధినేత్రి
-ఎల్‌వీ ప్రసాద్‌ కంటి ఆస్పత్రికి రూ.1.5 కోట్ల వైద్య పరికరాల వితరణ
నవతెలంగాణ-వాణిజ్య విభాగం: గ్రామాల అభివృద్ధిలోనే నిజమైన వృద్ధి దాగి ఉందని 'భారతీయ స్టేట్‌ బ్యాంక్‌' (ఎస్‌బీఐ) అధినేత్రి అరుంధతి భట్టాచార్య అభిప్రాయపడ్డారు. ఈ విషయాన్ని గమనించిన బ్యాంకు 2017 నాటికి దశల వారీగా దాదాపు 100 గ్రామాలను డిజిటలీకరించాలని యోచిస్తున్నట్లుగా తెలిపారు. సిఎస్‌ఆర్‌ కార్యక్రమంలో భాగంగా గురువారం హైదరాబాద్‌లోని ఎల్‌వీ ప్రసాద్‌ కంటి ఆసుపత్రికి పేదల చికిత్స నిమిత్తం రూ.1.15 కోట్ల విలువ చేసే నేత్ర వైద్య సంబంధ పరికరాలను భట్టాచార్య అందజేశారు. ఈ సందర్భంగా ఆమె మాట్లాడుతూ తొలి దశలో 21 ఊర్లను గుర్తించిందని వివరించారు. వీటిని త్వరలోనే డిజిటల్‌ గ్రామాలుగా మార్చనున్నట్లుగా వెల్లడించారు. ఇందులో భాగంగా ఆయా గ్రామాల్లోని ప్రజ లను డిజిటల్‌ బ్యాంకింగ్‌ సేవలను అందుబాటులోకి తీసుకు రావాలని లక్ష్యంగా పెట్టుకున్నామన్నారు. ఇందుకోసం ఆయా ప్రాంతాల్లో ఏటీఎం కేంద్రాల ఏర్పాటు, వైఫై సేవలను అందు బాటులోకి తేవడంతో పాటు డిజిటల్‌ టెక్నాలజీలో శిక్షణ కార్యక్రమాలను ఏర్పాటు చేయను న్నట్లుగా తెలిపారు. డిజిటల్‌ విద్యతోతో పాటు టెలీమెడిసిన్‌ సౌలభ్యాన్ని కలిగించనున్నామని భట్టచార్య వివరించారు.
బ్యాంకింగ్‌ రంగంలో ఒత్తిడి..
ప్రస్తుత పరిస్థితుల్లో బ్యాంకింగ్‌ రంగంపై తీవ్ర ఒత్తిడి నెలకొన్న నేపథ్యంలో లాభాల్లోంచి ఒక్క శాతం నిధులను మాత్రమే 'కార్పొరేట్‌ సామాజిక బాధ్యత' (సీఎస్‌ఆర్‌) కార్యక్రమాలకు కేటాయించాల్సి వస్తుందని భట్టాచార్య తెలిపారు. సమీప భవిష్యత్తులో ఈ కేటా యింపును రెండు శాతానికి పెంచనున్నట్లుగా వెల్లడిం చారు. సీఎస్‌ఆర్‌లో భాగంగా 2015-16లో మొత్తం గా రూ.144 కోట్ల నిధులను ఖర్చు చేసినట్లుగా వెల్లడించారు. కార్యక్రమంలో ఎల్‌వీ ప్రసాద్‌ ఐ ఇన్స్‌ట్యూట్‌ చైర్మన్‌ జీఎన్‌ రావు మాట్లాడుతూ సాధ్య మైనంత గరిష్ట స్థాయిలో అంధత్వాన్ని నిర్మూలిం చాలని తాము లక్ష్యంగా పెట్టుకున్నట్లుగా వివరిం చారు. ఈ కార్యక్రమంలో ఎస్‌బీఐ సీజీఎం హర్‌దయాల్‌ ప్రసాద్‌ బ్యాంక్‌ ఉన్నతాధికారులు పాల్గొన్నారు.
మీ స్నేహితులకు రికమెండ్ చెయ్యండి